CELEX: 62020TN0660
Language: sl
Date: 2020-11-04 00:00:00
Title: Zadeva T-660/20: Tožba, vložena 4. novembra 2020 – Zhejiang Beyondsun Green Energy Technology/Komisija

21.12.2020   
            
            
               SL
            
            
               Uradni list Evropske unije
            
            
               C 443/29
            
         
      Tožba, vložena 4. novembra 2020 – Zhejiang Beyondsun Green Energy Technology/Komisija
      (Zadeva T-660/20)
      (2020/C 443/34)
      Jezik postopka: angleščina
      
         Stranki
      
      
         Tožeča stranka: Zhejiang Beyondsun Green Energy Technology Co. Ltd (Huzhou, Kitajska) (zastopnika: Y. Melin in B. Vigneron, odvetnika)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično Izvedbeno uredbo Komisije (EU) 2020/1216 z dne 24. avgusta 2020 o razveljavitvi računov, ki jih je izdala družba Zhejiang Trunsun Solar Co Ltd., zaradi kršitve zaveze, razveljavljene z Izvedbeno uredbo (EU) 2017/1570;
               
            
                  —
               
               
                  naloži Komisiji in morebitnim intervenientom v podporo predlogom Komisije plačilo stroškov tega postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: Komisija je storila očitno napako pri presoji dejstev v tej zadevi ter kršila člen 8 Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije, in člen 13 Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije, zlasti odstavkov 9 teh členov, s tem ko je štela, da je tožeča stranka kršila zaveze, ki so bile med Komisijo in Kitajsko gospodarsko zbornico za uvoz in izvoz strojev in elektronskih izdelkov (CCCME) dogovorjene v imenu, med drugim, tožeče stranke. Tožeča stranka s tem, ko je izdajala trgovinske račune s popravljeno ceno v skladu s spremenljivo dajatvijo v obliki minimalne uvozne cene (v nadaljevanju: spremenljiva dajatev v obliki MIP) za uvoz blaga, ki je bilo sproščeno v prosti promet po začetku veljavnosti uredbe, s katero je bila zaveza razveljavljena in uvedena spremenljiva dajatev v obliki MIP, to je po 1. oktobru 2017, ni kršila svojih obveznosti iz zavez.
               
            
                  2.
               
               
                  Drugi, podredno naveden tožbeni razlog: Tudi če bi tožeča stranka kršila zaveze – kar se ni zgodilo – je Komisija s tem, da je zadevne račune razveljavila in v zvezi z njimi pobrala carino, ravnala nezakonito, ker so pooblastila, na katera se je pri tem oprla, prenehala ali pa so bila razveljavljena. To je tako, ker sta izvedbeni uredbi (EU) št. 1238/2013 in št. 1239/2013 prenehali veljati 7. decembra 2015 (na podlagi členov 5 obeh uredb). Izvedbeni uredbi (EU) št. 2017/367 in št. 2017/366 sta prenehali veljati 3. septembra 2018 (na podlagi členov 6 obeh uredb). V vsakem primeru pa sta bila člena 2 in 3 Izvedbene uredbe (EU) 2017/367 in člena 2 in 3 Izvedbene uredbe (EU) 2017/366 že razveljavljena s členi 1(4), 1(5), 3(3) in 3(4) Izvedbene uredbe Komisije (EU) 2017/1570.
               
            
                  3.
               
               
                  Tretji, še bolj podredno naveden tožbeni razlog: Tudi če bi tožeča stranka kršila zaveze in Sodišče ne bi menilo, da so bila pooblastila, na katere se je oprla Komisija, v času sprejetja izpodbijane uredbe že razveljavljena in preklicana, je Komisija s tem, ko je razveljavila račune na podlagi zavez in nato od carinskih organov zahtevala, naj za nazaj poberejo carino, kršila člen 8(1), (9) in (10) in člen 10(5) Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije, ter člen 13(1), (9) in (10) in člen 16(5) Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije.